Koop-‘n-Afrikaanse-boek-dagDaar is mense wat nou reeds mooi bedink watter van die pragtige Afrikaanse boeke wat daar te koop is, hulle teen ’n afslag van tussen10-25% wil gaan koop. Van die boekwinkels sê hulle het ou kliënte wat sommer maande voor die tyd al begin om hopies boeke te gaan uitsit en dan op 13 Augustus kom koop, as dit nie vir eie genot is nie, dan as ’n geskenk vir iemand anders. Eintlik neem al die groot boekwinkels deel aan hierdie besonderse dag, sommige gee sommer vir ‘n hele week afslag. Besoek: As die klein boekwinkeltjie op jou dorp nie weet van hierdie veldtog nie, oorreed hulle om ook deel te neem. Hierdie leesbewusmakingsveldtog het geen verloorders nie, net wenners – of jy nou ‘n boekhandelaar, ‘n uitgewer, ‘n leser of ‘n skrywer is! Ondersteun Afrikaans hierdie Augustusmaand en koop ’n Afrikaanse boek op 13 Augustus. Kom ons help mekaar om ’n leeskultuur te vestig en die uitgewers en boekwinkels te help om aan te hou om ons van pragboeke te voorsien.